č.:

Hlavný kontrolór obce Podbiel, Ing. Miroslav Bulla, v súlade s § 18f, ods. 1 pís. d zákona 369/1990 Zb. o obecnom zriadení, v znení neskorších predpisov predkladám Obecnému zastupiteľstvu obce Podbiel

**Správu o výsledku kontroly č. 1/2023**

**Kontrola uznesení Obecného zastupiteľstva obce Podbiel od roku 2018 do roku 2022**

Kontrolu vykonal: Ing. Miroslav Bulla, hlavný kontrolór obce Podbiel

Predmet kontroly: Kontrola uznesení Obecného zastupiteľstva obce Podbiel

Kontrola bola vykonaná: 9. január 2023 –14. február 2023 s prerušeniami

Kontrolované obdobie: 2018 - 2022

V súlade s plánom kontrolnej činnosti hlavného kontrolóra obce Podbiel na I. polrok 2023 schváleného uznesením číslo: 2/2022 zo dňa 16.12. 2022, som vykonal kontrolu uznesení Obecného zastupiteľstva (ďalej OZ) v obci Podbiel za obdobie od roku 2018 do roku 2022.

Podľa § 12 ods. 7 č. 369/1990 Zb. o obecnom zriadení v platnom znení „Na prijatie uznesenia obecného zastupiteľstva je potrebný súhlas nadpolovičnej väčšiny prítomných poslancov...; na prijatie nariadenia je potrebný súhlas trojpätinovej väčšiny prítomných poslancov.“ **Konštatujem, že táto zákonná podmienka bola pri uzneseniach dodržaná.**

V kontrolovanom období sa konalo 39 zasadnutí OZ, zasadnutie OZ dňa 30.9.2022 bolo prerušené a pokračovalo 5.10.2022. Za toto obdobie OZ prijalo 413 uznesení. Ako problematické sa javia uznesenia z „volebných rokov“ 2018 a 2022. Novozvolené OZ začalo prijímať uznesenia akoby od začiatku, tzn. s  číslom uznesenia jedna ale  uznesenie s číslom jedna už v danom roku bolo prijaté. Tak sa stalo že v roku 2018 máme dve uznesenia s číslami 1 až 16 (napr. uznesenie č.1 je zo dňa 28. januára 2018 a ďalšie uznesenie č.1 je zo dňa 10. decembra 2018) a v roku 2022 máme dve uznesenia s číslami 1 až 3.

Kontrola bola hlavne zameraná na uznesenia, ktoré majú záväzný charakter. Jedná sa o uznesenia, ktoré pojednávajú o obstaraní majetku a prevodoch majetku obce, ďalej na uznesenia ktoré trvalo upresňujú rôzne činnosti (napr. rokovanie OZ, hospodárenie s finančnými prostriedkami obce).

Medzi prijatými uzneseniami boli ale aj uznesenia, ktoré boli v konečnom dôsledku zbytočné aj keď boli prijaté v dobrej viere, ďalšie neboli v súlade zo zákonom o obecnom zriadení a zákonom o majetku obcí.

Ako príklad uvádzam nasledovné uznesenia:

UZNESENIE č.2/2022 z mimoriadneho verejného zasadania Obecného zastupiteľstva v Podbieli zo dňa 22. apríla 2022, ktorým Obecné zastupiteľstvo v Podbieli žiada starostu obce aby na najbližšie obecné zastupiteľstvo predložil dôvody nesplnenia platných nesplnených prijatých uznesení. Nepredložené.

UZNESENIE č.73/2020 z verejného zasadania Obecného zastupiteľstva v Podbieli zo dňa 21.decembra 2020, ktorým Obecné zastupiteľstvo v Podbieli doporučuje starostovi obce Podbiel, aby na najbližšie OZ v Podbieli pripravil správy s prijatými opatreniami k správe HK č.6 tak, aby sa nedostatky neopakovali. Nepredložené.

UZNESENIE č.32/2022 z verejného zasadania Obecného zastupiteľstva v Podbieli zo dňa 30.júna 2022, ktorým Obecné zastupiteľstvo v Podbieli odporúča starostovi v čo najkratšej dobe zabezpečiť znalecký posudok a geometrický plán pod miestnymi komunikáciami, za účelom ich vysporiadania. Nedoriešené.

UZNESENIE č.52/2019 z verejného zasadania Obecného zastupiteľstva v Podbieli z dňa 13. júna 2019, ktorým Obecné zastupiteľstvo v Podbieli ukladá: obecnému úradu v Podbieli aby bol na každom zasadnutí obecného zastupiteľstva v Podbieli samostatný bod o JPU, veľkej komasácii, a vysporiadaní pozemkov pod miestnymi komunikáciami a cintorínom, aby bol do 30.06.2019 zverejnený na intemetovej stránke obce a tiež do najbližšieho vydania obecných novín uverejnený zoznam vlastníkov pozemkov pod miestnou komunikáciou v časti Pleso a cintorín, odstrániť výtlky na miestnych komunikáciách do 30.06.2019, zaslať list na VÚC ŽSK, či pri výstavbe nového mosta je potrebný doplnok k Územnému plánu obce Podbiel, upraviť VZN č. 3/2014 o podmienkach držania psov v súlade so zákonom 184/2018 Z.z., ktorým sa mení a dopĺňa zákon č. 39/2007 Z.z. o veterinárnej starostlivosti v znení neskorších predpisov a ktorým sa menia a dopĺňajú niektoré zákony. VZN neupravené, samostatný bod JPU, komasácia sa postupne z programu rokovania vytratil.

UZNESENIE č. 21/2019 z verejného zasadania Obecného zastupiteľstva v Podbieli zo dňa 27. februára 2019, ktorým okrem obstarania Zmien a doplnkov č. 1 k Územnému plánu obce Podbiel a - obstaranie Zmien a doplnkov č. 2 k Územnému plánu obce Podbiel OZ poveruje starostu obce Podbiel podpísaním zmlúv k Zmenám a doplnkom č. 1 a Zmenám a doplnkom č. 2 k Územnému plánu obce Podbiel. Voči časti uznesenia o poverení starostu. bol vydaný protest prokurátora, ktorému OZ vyhovelo.

UZNESENIE č.34/2019 z verejného zasadania Obecného zastupiteľstva v Podbieli zo dňa 13. mája 2019, ktorým OZ poveruje starostu obce Podbiel za vlastníka Obec Podbiel účasťou na zhromaždení vlastníkov poľovných pozemkov v poľovnom revíri Podbiel. Ako náhradníka
poveruje zástupcu starostu obce Podbiel ....

Podľa vyjadrenia prokuratúry OZ nemôže poverovať starostu nejakým úkonom – sú rovnocenní.

UZNESENIE č. 14/2020 z verejného zasadania Obecného zastupiteľstva v Podbieli zo dňa 24. apríla 2020, ktorým Obecné zastupiteľstvo v Podbieli schvaľuje Kúpnu zmluvu na nehnuteľnosti. OZ schválilo kúpnu zmluvu, ale schváleniu OZ podlieha nadobúdanie vlastníctva nehnuteľného majetku čo nebolo vykonané.

Trvalo platné uznesenia OZ v Podbieli:

UZNESENIE č.14 z verejného zasadania Obecného zastupiteľstva v Podbieli zo dňa 10.decembra 2018, ktorým Obecné zastupiteľstvo v Podbieli schvaľuje: v súlade so štatútom obce Podbiel, podľa čl. 30, Jánovi Sitekovi, bytom Podbiel 351 udelenie čestného občianstva obce Podbiel za výrazný rozvoj obce Podbiel a šírenie jej dobrého mena.

Toto uznesenie nebolo splnené viac ako štyri roky. Uznesením Obecného zastupiteľstva v Podbieli č.2 B 4 zo dňa 16.12.2022 bol štatút obce zrušený bez náhrady.

UZNESENIE č.103/2019 z verejného zasadania Obecného zastupiteľstva v Podbieli z dňa 28. októbra 2019, ktorým Obecné zastupiteľstvo v Podbieli schvaľuje Návrh zmeny hranice pamiatkovej rezervácie ľudovej architektúry Bobrova Raľa podľa predloženej grafickej dokumentácie, podľa predloženého návrhu č.2.

K tejto problematike bolo prijatých niekoľko uznesení typu OZ doporučuje, žiada vyvolať stretnutie s PÚ atď. Nezrealizované.

UZNESENIE č. 30/2020 z verejného zasadania Obecného zastupiteľstva zo dňa 15. júna 2020, ktorým Obecné zastupiteľstvo v Podbieli odkladá : Žiadosť o pridelenie stavebného pozemku v časti obce Krivý Kút po Ivanovi Ješkovi. Nedoriešené.

UZNESENIE č. 55/2018 z verejného zasadania Obecného zastupiteľstva v Podbieli zo dňa 28. septembra 2018, ktorým OZ Schvaľuje: kúpnu cenu pre Obec Podbiel vo výške 3,64Eur za 1m2 za pozemky pod miestnymi cintorínom a za pozemky pod miestnymi komunikáciami.

UZNESENIE č. 16/2019 z verejného zasadania Obecného zastupiteľstva v Podbieli zo dňa 13. februára 2019, ktorým Obecné zastupiteľstvo Schvaľuje: zmluvu medzi Obcou Podbiel a Orava PPD so sídlom Družstevná 510, Nižná o nájme poľnohospodárskej pôdy v k.ú. Nižná, Zemianska Dedina, Podbiel a Oravský Biely v celkovej výmere 7,6930 ha na dobu 5 rokov. OZ neschválilo nájom majetku obce ale schválilo zmluvu o nájme. Zmluva nie je zverejnená – je neúčinná.

UZNESENIE č. 23/2021 z verejného zasadania Obecného zastupiteľstva v Podbieli zo dňa 8. júna 2021 Schvaľuje dohodu o spolupráci medzi obcou Podbiel a obcou Habovka za účelom zhodnocovania biologicky rozložiteľného odpadu a biologicky rozložiteľného kuchynského odpadu. Zmluva uzatvorená dňa 13.4.2021, pred tým, ako bola schválená OZ, čím došlo k porušeniu zákona o obecnom zriadení § 20a (4) Na platnosť zmluvy je potrebný súhlas nadpolovičnej väčšiny všetkých poslancov každej obce, ktorá je účastníkom zmluvy.

UZNESENIE č.72/2020 z verejného zasadania Obecného zastupiteľstva v Podbieli zo dňa 21.decembra 2020, ktorým Obecné zastupiteľstvo v Podbieli doporučuje starostovi obce Podbiel pri zákazkách na dodanie tovarov a služieb od 1000,- Eur do 5000,- Eur vykonať prieskum trhu najmenej tromi cenovými ponukami. Tento postup bol následne zapracovaný v smernici Zásady hospodárenia s majetkom obce v mesiaci máj 2021. Novelou zákona o verejnom obstarávaní sa suma, ktorá nepodlieha VO zvýšila na 10.000,- Eur. Z tohto dôvodu je potrebné upraviť smernicu Zásady hospodárenia s majetkom obce Podbiel. Zároveň je potrebné spracovať smernicu o VO, nakoľko obec Podbiel nemá spracovanú žiadnu smernicu.

UZNESENIE č.91/2019 z verejného zasadania Obecného zastupiteľstva v Podbieli zo dňa 16. septembra 2019, ktorým Obecné zastupiteľstvo v Podbieli schvaľuje, aby starosta pri zasielaní pozvánok na obecné zastupiteľstvo s príslušnými prílohami priloží správu o plnení uznesení písomne. Nerealizované. Je potrebné upraviť čl.7 rokovacieho poriadku.

UZNESENIE č. 03/2020 z verejného zasadania Obecného zastupiteľstva v Podbieli zo dňa 17. februára 2020, Schvaľuje a súhlasí : že proces obstarávania a schvaľovania Územného plánu obce Podbiel - Zmeny a doplnky č 2 potrvá najviac tri roky od uzatvorenia zmluvy o poskytnutí dotácie.

Zmluva bola uzatvorená dňa 14.júla 2020.

UZNESENIE č. 16/2018 z verejného zasadania Obecného zastupiteľstva v Podbieli zo dňa 02. marca 2018, Súhlasí : Aby žiadosť firmy KRUPP, s.r.o., Podbiel 404, 027 42 Podbiel, podpísaná konateľom Jozefom Krupom, bola zaradená do procesu zapracovania zmien a doplnkov k územnému plánu obce Podbiel, keď sa bude územný plán obce Podbiel komplexne prehodnocovať, meniť a dopĺňať.

Potrebné sa rozhodnúť čo stým, nakoľko ZaD č.2 sú pripravené na schválenie OZ.

UZNESENIE č. 66/2020 z verejného zasadania Obecného zastupiteľstva v Podbieli zo dňa 15.12.2020, ktorým Obecné zastupiteľstvo v Podbieli schvaľuje: prevod nehnuteľností, Ladislavovi a Agneši Podstreleným. Neukončené, na správe katastra Tvrdošín je plomba. Konanie bolo 28.10.2021 prerušené.

UZNESENIE č. 47/2020 z verejného zasadania Obecného zastupiteľstva v Podbieli zo dňa 31. augusta 2020, ktorým Obecné zastupiteľstvo v Podbieli schvaľuje: prevod Šurinová. Neukončené, na správe katastra Tvrdošín je plomba.

UZNESENIE č. 53/2021 z verejného zasadania Obecného zastupiteľstva v Podbieli zo dňa 22. novembra 2021, ktorým Obecné zastupiteľstvo v Podbieli schvaľuje: prevod obecného majetku spolumajiteľstvu bývalých urbarialistov obce Podbiel. Neukončené, na správe katastra Tvrdošín je plomba. Vklad na kataster bol 7.12.2021.

UZNESENIE č.52/2021 z verejného zasadania Obecného zastupiteľstva v Podbieli z dňa 22.novembra 2021 - oprava 39/22 zo dňa 30.9.22 ktorým Obecné zastupiteľstvo v Podbieli schvaľuje: kúpu podielov od predávajúceho: Spolumajiteľstvo bývalých urbarialistov obce Podbiel, Neukončené, na správe katastra Tvrdošín je plomba. Vklad na kataster bol 7.12.2021.

UZNESENIE č.55/2021 z verejného zasadania Obecného zastupiteľstva v Podbieli z dňa 22.novembra 2021, ktorým Obecné zastupiteľstvo v Podbieli schvaľuje: kúpu podielov Pavla Siteka. Neukončené, na správe katastra Tvrdošín je plomba.

UZNESENIE č 2/22 písmeno B/7 z verejného zasadania Obecného zastupiteľstva v Podbieli zo dňa 16. decembra 2022 Obecné zastupiteľstvo v Podbieli schvaľuje: zámer prenájmu majetku obce, budova súpisné č.8 Budova pre školstvo, na vzdelávanie a výskum.

Dokončiť proces prenájmu majetku obce po splnení zákonných podmienok.

UZNESENIE č.3/22 z verejného zasadania Obecného zastupiteľstva v Podbieli zo dňa 30.decembra.2022, ktorým Obecné zastupiteľstvo v Podbieli schvaľuje: B/5 Zámer predaja obecného majetku pozemku pri bytovom dome súpis. číslo 271. Dokončiť proces prevodu majetku obce po splnení zákonných podmienok.

Záver

Na základe uvedených skutočností odporúčam preveriť neukončené prevody majetku obce, kúpu majetku pre obec, upraviť smernicu Zásady hospodárenia s majetkom obce Podbiel, a vypracovať smernicu o verejnom obstarávaní. Čo najskôr doriešiť odloženú žiadosť o pridelenie stavebného pozemku, doriešiť proces ZaD č.1 k územnému plánu obce Podbiel. Ďalej odporúčam OZ prijímať uznesenia v zmysle zákonov, napr. o obecnom zriadení a majetku obcí atď.

Správa bola vypracovaná dňa 14. marca 2023.

Vypracoval: Ing. Miroslav Bulla – hlavný kontrolór obce Podbiel ......................................

 *(Meno, priezvisko a funkcia)) (podpis)*

Kontrolovaný subjekt bol so správou oboznámený dňa: .................. 2023

Správu o výsledku kontroly prevzal za kontrolovaný subjekt:

Prevzal: Ing. Ján Sitek , starosta obce Podbiel ..........................................

*(Meno, priezvisko a funkcia zodp. zástupcu) (podpis)*

Počet listov: 3

Výtlačok. jediný

Registratúrna značka: LF 5

Znak hodnoty a lehota uloženia: A-10